Маяри
За града в Куба вижте Маяри (град).

Маярите са герои на Дж. Р. Р. Толкин от неговия цикъл творби за Средната земя. Те са част от Айнурите – ангелски същества, сътворени от Еру Илуватар (Създателя). Чрез тяхната песен и по неговата воля е създаден светът – Арда.

Маярите са с по-нисш ранг от Валарите, и са техни помощници. Всеки Маяр служи на един, по-рядко на няколко Валари. Броят им е неизвестен, споменати са имената само на някои от тях. Знайни са имената на една малка част от Маярите, които са избрали да имат лик, но имената на мнозина не се знаят.

Добри маяри 
Най-могъщ е Еонве – той е глашатай на Манве, и пръв войн сред Маярите; Знатно е мястото и на маярката Илмаре – най-първа помощничка на Варда. Маярът Осе е васал на валарът Улмо; Осе отговаря за плитките води и обича буйствата. Съпругата му е Уинен, Повелителка на водите, която също е маярка. За да отговаря за Луната, валарката Елберет назначила един маяр – Тилион, който бил ловец от свитата на валара Ороме. А да отговаря за слънцето повелила на друга маярка – Ариен, благородна девойка, която се грижела за градините на Явана.

Повечето известни на хората от средната земя спадат към ордена на Истарите – Маяри, които същевременно са могъщи вълшебници.Те са изпратени от Аман на Средната земя през Третата епоха от създаването на света с цел да наставляват хора, елфи и животни: Олорин, наричан от елфите Митрандир, а от хората – Гандалф; Курумо, наричан от елфите Курунир, а от хората – Саруман; Айвендил или още – Радагаст Кафявия; Алатар и Паландо (Сините магьосници); Известна маярка също е и Мелиан Пророчица. Тя прилича на Явана, и дълго обитавала градините на Лориен, гдето първоначално служи едновременно на Вана и Есте; Надарена е с умението да вижда бъдещото; След като напуснала Лориен се оженила за краля на Елфите, Елве Сивоплащ и се установила в Дориат. Тя обгръща Дориат с невидим пояс, който впоследствие е наречен Мелианов пояс. Умее да пее чудни песни, вечно е обградена от славеи. Нейната дъщеря Лутиен, дава рода на полуелфите. Самата Лутиен, която е полумаярка (по майка) има чудни умения – с магическата си песен може да омае и приспи всяко живо същество, дори и самият Моргот, а освен това умее да лети.

Зли маяри 
Съществуват и зли маяри – например Гортаур/Саурон/Анатар, който дълго време служи на Ауле и научава много умения от него, но после преминава на страната на Моргот.; също и балрозите (огнени духове). Те, заедно с драконите последваат Моргот в неговото падение. Макар да не е указано, е твърде възможно такъв зъл маяр да е и Унголиант. Тя съществувала още в самото начало на света, идва от изначалния мрак. Най-известен сред балрозите е Готмог.

Други. Добри духове. 
Често се спори дали същества като Том Бомбадил/Форн/Оралд , както и Бьорн са маяри. Единственото сигурно е, че Явана е разтревожена за съдбата на флората (най-вече) и фауната, която няма да може да се брани от оръжията на Първородните, хората и врага. За да я успокои Елу изпратил видение-наставление чрез Манве, в което известява, че ще изпрати добри духове от всички краища на света, които да се грижат за растенията и животните, „поне докато Първородните са в своя разцвет, а Младите (Хората) още са неразумни“.

Източници 

!